पाक हमला : अमेरिका ने मान ली गलती  
अमेरिकी सेना के मुख्यालय पेंटागन का कहना है कि अफगान सीमा पर पाकिस्तानी सैनिकों पर हमला गलतफहमी के चलते हुआ।
पेंटागन के प्रेस सचिव जॉर्ज लिटल ने कहा कि अफगानिस्तान में अलकायदा और तालिबान के खिलाफ अभियान चला रहे अमेरिकी सैनिकों को लगा कि उन पर हमला हो गया है और इसी गलतफहमी में उन्होंने जवाबी कार्रवाई की। इस कार्रवाई में 24 पाकिस्तानी सैनिक मारे गए थे और इसे लेकर पाकिस्तान और अमेरिका के रिश्तों में अब भी खटास बरकरार है।